РЕПУБЛИКА СРБИЈА

НАРОДНА СКУПШТИНА

Одбор за Косово и Метохију

01 Број: 06-2/30-14

12. мај 2014. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА КОСОВО И МЕТОХИЈУ

ОДРЖАНЕ 9. МАЈА 2014. ГОДИНЕ

 Седница је почела у 11,40 часова.

 Седницу је на основу члана 25. став 1. Пословника Народне скупштине, сазвала председник Народне скупштине, а седницом је на основи члана 25. став 2. Пословника, до избора председника Одбора, председавао најстарији члан Одбора, народни посланик Мирољуб Станковић.

 Седници су присуствовали чланови Одбора: Милован Дрецун, Александар Јаблановић, Момир Стојановић, Миодраг Линта, Миљана Николић, Владета Костић, Ненад Митровић, Синиша Максимовић, Горан Богдановић, Борислав Стефановић, Мирољуб Станковић, Ђорђе Косанић и Мирослав Маркићевић.

Седници Одбора су присуствовали заменици одсутних чланова Одбора: Душан Ступар (члан недостаје) и Миљана Зиндовић (члан Звонимир Стевић).

Седници Одбора нису присуствовали чланови Одбора: Зоран Јозић и Александар Чотрић, нити њихови заменици.

Поред чланова Одбора седници је присуствовао и народни посланик Драгољуб Зиндовић.

Чланови Одбора се нису изјашњавали о дневном реду јер је већ утврђен од стране председника Народне скупштине.

Утврђен је следећи

Д н е в н и р е д:

1. Избор председника Одбора;
2. Избор заменика председника Одбора.

Прва тачка дневног реда - **Избор председника Одбора**

 Уводне напомене изнео је народни посланик Мирољуб Станковић, најстарији члан Одбора односно председавајући Одбора.

Народни посланик Владета Костић, је предложио и образложио, да народни посланик Милован Дрецун буде изабран за председника Одбора, а са овим предлогом се сложио и народни посланик Мирослав Маркићевић.

На предлог народних посланика Владете Костића и Мирослава Маркићевића, за председника Одбора за Косово и Метохију, већином гласова (14 „за“, један „против“, није било уздржаних) је изабран народни посланик Милован Дрецун.

У дискусији су учествовали народни посланици, чланови Одбора: Владета Костић и Мирослав Маркићевић.

 Након избора за председника Одбора, Милован Дрецун је наставио да председава даљем току седнице Одбора.

Друга тачка дневног реда - **Избор заменика председника Одбора**

 Народни посланик Милован Дрецун, новоизабрани председника Одбора, је предложио и образложио предлог да народни посланик Горан Богдановић буде изабран за заменика председника Одбора.

 Одбор је већином гласова (14 „за“, један „против“, није било уздржаних) изабрао народног посланика Горана Богдановића за заменика председника Одбора за Косово и Метохију.

 Седница је завршена у 11,55 часова.

**Саставни део овог записника чини препис обрађеног тонског снимка, вођен на седници Одбора.**

 СЕКРЕТАР ОДБОРА ПРЕДСЕДНИК ОДБОРА

 Здравка Ерак мр Милован Дрецун